**OBRAZLOŽENJE**

**Nacrta prijedloga Odluke o komunalnim djelatnostima**

Sukladno odredbi čl. 26. Zakona o komunalnom gospodarstvu („ Narodne novine“ broj 68/18, 110/18, 32/20) predstavničko tijelo jedinice lokalne samouprave ovlašteno je donijeti Odluku kojom će pobliže odrediti poslove koji se smatraju obavljanjem zakonom propisanih komunalnih djelatnosti kao i odrediti drugu djelatnost koja se smatra komunalnom djelatnosti ako se takvom djelatnošću kontinuirano zadovoljavaju potrebe od životnog značenje za stanovništvo, po svom sadržaju i značenju predstavlja nezamjenjiv uvjet života i rada u naselju i obavlja se prema načelima komunalnog gospodarstva.

Gradsko vijeće Grada Zadra donijelo je 2019.g. novu Odluku o komunalnim djelatnostima („Glasnik Grada Zadra“ br. 1/19, 14/19) sukladno novom Zakonu o komunalnom gospodarstvu.

Radi usklađenja sa stvarnim potrebama održavanja komunalne infrastrukture odnosno učinkovitijim funkcioniranjem odvijanja procedura održavanja komunalne infrastrukture potrebno je donijeti novu Odluku o komunalnim djelatnostima.

S ciljem da se širi krug zainteresiranih osoba s područja Grada Zadra uključi u pripremu konačnog Nacrta Odluke o komunalnim djelatnostima, svrsishodno je provesti savjetovanje sa zainteresiranom javnošću. Na taj se način želi upoznati javnost sa predloženim Nacrtom i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

|  |
| --- |
| **Rok za očitovanje zainteresirane javnosti je zaključno s danom**  **13. kolovoza 2022. godine.** |
| Adresa e-pošte na koju se šalju očitovanja zainteresirane javnosti:  **komunalno.savjetovanje@grad-zadar.hr** |